Preĝejo Mario Magdaleno (Nagykörű)

La Preĝejo Mario Magdaleno estas romkatolika Monumento historia en Hungario, en vilaĝo Nagykörű.

 Historio 
La unua mencio pri la kirko okazis en 1330. Dum dominado de turkoj la konstruaĵo restis netuŝita, tamen dum jarcentoj neniam okazis restaŭrado. En 1776 Károly Eszterházy konstatis la kirkon en malbona stato, tial li iniciatis la renovigajn laborojn, kiu finiĝis en 1784. La turo kaj la sakristio estis konstruita en 1825. La orgeno estis farita en 1912. En fino de la 2-a mondmilito la turopinto difektiĝis, la pli nova estis konstruita nur en 1994. La preĝejo mem plene renoviĝis en 2014.

 Konstruaĵo 
La kirko situas sola en korto, kie krom la konstruaĵo troviĝas golgota vojo, ŝtona kruco kaj malnovaj tomboŝtonoj, krome pli ol 100 ĉerizarboj. Tiuj arboj apartenas al la hungara gena banko. En mezo de la fasado kvadrata turo reliefas kun la enirejo. La absido estas duonronda. La sakristio havas gotikan ŝtonan pordon. La ĉefaltara bildo estis pentrita en 1881.

 Interesaĵo 
Oni metis betonan blokon tuj apud la fundamento, tio estas grava fizika punkto por geofizikistoj.

 Fontoj 
 hungare kun fotoj
 hungare kun fotoj
 hungare kun fotoj


Nagykörű
Nagykoru
Nagykörű